arnastofnun/IGC-2024 huggingface dataset:
S-165/2018

Mál þetta, sem var dómtekið 16. nóvember sl., var höfðað með ákæru lögreglustjórans á Norðurlandi eystra, dagsettri 15. október 2018, á hendur M-kvk-þgf A-kvk-þgf, [...], Akureyri,

„fyrir brot á barnaverndarlögum, lögum um hollustuhætti og mengunarvarnir og reglugerð um hollustuhætti, með því að hafa í byrjun desember 2017, húðflúrað án þess að hafa vottorð frá Landlækni, þrjár stúlkur en húðflúrunin fór fram í heimahúsi í íbúð að [...] á Akureyri, en tvær af þessum stúlkum voru undir átján ára aldri, [A] og [B], og ákærða var ekki með skriflegt leyfi forráðamanna stúlknanna til að húðflúra þær, en með þessu stefndi hún heilsu stúlknanna í alvarlega hættu.

Telst þetta varða við 2. mgr. 99. gr. barnaverndarlaga nr. 80/2002, með síðari breytingum, 1. mgr. 67. gr. laga nr. 7/1998, um hollustuhætti og mengunarvarnir, með síðari breytingum og 1. mgr., 2. mgr. og 3. mgr. 47. gr., sbr. 75. gr. reglugerðar nr. 941/2002, um hollustuhætti, með síðari breytingum.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að haldlögð húðflúrunartæki og litir til húðflúrunar verði gerðir upptækir, samkvæmt 1. tl., 1. mgr. 69. gr. a, almennra hegningarlaga nr. 19/1940, með síðari breytingum.“

Ákærða sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar en ákærða hafði, við skýrslutöku hjá lögreglu, játað verknaðinn. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til refsiákvæða.

Ákærða hefur hlotið dóma fyrir þjófnaði, umferðarlagabrot og brot gegn lögum um ávana- og fíkniefni og var nú síðast dæmd til að sæta fangelsi í þrjá mánuði, þann 10. september 2018. Refsing hennar er ákveðin fangelsi í 30 daga.

Að kröfu ákæruvalds, og með vísan til 1. tl. 1. mgr. 69. gr. a. almennra hegningarlaga nr. 19/1940 skal ákærða sæta upptöku á húðflúrunartækjum og litum sem lögregla gerði upptæk 21. desember 2017 og tilgreind eru á munaskrá nr. 128275.

Engan sakarkostnað leiddi af meðferð málsins.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð :

Ákærða, M-kvk-nf A-kvk-nf, sæti fangelsi í 30 daga.

Gerð eru upptæk haldlögð húðflúrunartæki og litir til húðflúrunar sem tilgreind eru á munaskrá lögreglustjórans á Norðurlandi eystra nr. 128275.
S-166/2018

Mál þetta, sem var dómtekið 16. nóvember sl., var höfðað með ákæru lögreglustjórans á Norðurlandi eystra, dagsettri 15. október 2018, á hendur A-kk-þgf S-kk-þgf, [...], Akureyri

„fyrir þjófnað, með því að hafa laugardaginn 18. ágúst 2018, stolið einni flösku af Tinda vodka að verðmæti 3.869 krónur úr verslun Áfengis og tóbaksverslunar ríkisins að Hólabraut 16 á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Áfengis- og tóbaksverslun ríkisins, kt. 410169-4369, Stuðlahálsi 2, Reykjavík gerir bótakröfu á hendur ákærða að fjárhæð kr. 3.869, auk vaxta skv. 8. gr. laga nr. 38/2001 frá 8. ágúst 2018 til 6. október 2018 en síðan dráttarvöxtum skv. 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Ákærði hefur nokkurn sakarferil sem nær aftur til ársins 2007 og hefur meðal fimm sinnum hlotið dóma fyrir þjófnað. Þann 31. desember 2010 var ákærði dæmdur til að sæta fangelsi í 6 mánuði vegna þjófnaðar og tilraunar til þjófnaðar, aksturs undir áhrifum fíkniefna og sviptur ökurétti og brot gegn lögum um ávana og fíkniefni. Hann var næst dæmdur til fangelsisrefsingar 14. nóvember 2017, er hann var dæmdur til að sæta fangelsi í 30 daga fyrir þjófnað, en refsingunni frestað skilorðsbundið í 1 ár. Með broti sínu nú hefur ákærði rofið skilorð þess dóms. Ber því að taka þann dóm upp nú og dæma refsingu í einu lagi, sbr. 60. gr. almennra hegningarlaga nr. 19/1940. Refsing ákærðu ákveðst nú fangelsi í 45 daga. Með hliðsjón af sakarferli ákærða þykir ekki unnt að binda refsinguna skilorði.

Með vísan til niðurstöðu málsins er krafa Áfengis- og tóbaksverslunar ríkisins tekin til greina, en þó þannig að upphafstími dráttarvaxta er 28. október 2018, þ.e. einum mánuði eftir að ákærða var kynnt krafa um bætur, sbr. 9. gr. laga nr. 38/2001 um vexti og verðtryggingu. Þá greiði ákærði bótakrefjanda málskostnað, sem þykir hæfilega ákveðinn 40.000 krónur.

Engan sakarkostnað leiddi af meðferð málsins.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð :

Ákærði, A-kk-nf S-kk-nf, sæti fangelsi í 45 daga.

Ákærði greiði Áfengis- og tóbaksverslun ríkisins, kt. 410169-4369, 3.869 krónur, auk vaxta skv. 8. gr. laga nr. 38/2001 frá 8. ágúst 2018 til 28. október 2018 en dráttarvöxtum skv. 1. mgr. 6. gr. sömu laga til greiðsludags.

Ákærði greiði Áfengis- og tóbaksverslun ríkisins 40.000 krónur í málskostnað.
S-260/2017

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi þann 29. desember 2017 með ákæru á hendur M-kvk-þgf A-kvk-þgf, kt. ..., Strandgötu 33, Akureyri;

„fyrir þjófnað, með því að hafa laugardaginn 23. desember 2017, í versluninni Lindex í verslunarmiðstöðinni Glerártorgi á Akureyri, stolið svörtum nærbuxum að verðmæti 1.249 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar, til greiðslu alls sakarkostnaðar.“

Ákærða sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til refsiákvæðis.

Sá hluti sakaferils ákærðu sem hér skiptir máli felst í því að þann 24. nóvember 2015 var hún dæmd til greiðslu 60.000 króna sektar, en ákvörðun refsingar að öðru leyti frestað skilorðsbundið í tvö ár, fyrir brot gegn 1. mgr. 244. gr. almennra hegningarlaga og lögum um ávana- og fíkniefni. Skilorðshluti dómsins var dæmdur upp 7. júní 2017 er ákærða var dæmd í tveggja mánaða fangelsi fyrir brot gegn umferðarlögum.

Refsing ákærðu ákveðst fangelsi í mánuð, skilorðsbundið eins og segir í dómsorði.

Dóm þennan kveður upp E-kk-nf S-kk-nf dómstjóri.

D Ó M S O R Ð :

Ákærða, M-kvk-nf A-kvk-nf, sæti fangelsi í einn mánuð, en fresta ber fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga með áorðnum breytingum.
S-32/2018

Mál þetta, sem þingfest var og dómtekið 17. apríl sl., er höfðað með ákæru Héraðssaksóknara, útgefinni 19. febrúar 2018, á hendur M-x-x I-x-x, kt. 000000-0000, …, Akureyri, „fyrir sérstaklega hættulega líkamsárás, með því að hafa aðfaranótt sunnudagsins 29. október 2016, fyrir utan skemmtistaðinn Pósthúsbarinn, Hafnarstræti 102 á Akureyri hrint X þannig að hann féll í götuna og þá ítrekað sparkað í og/eða traðkað á höfði X, með þeim afleiðingum að hann hlaut áverka á höfði fyrir ofan vinstra eyra, hrufl og mar hægra megin á enni, gagnauga og kinnbeini og sár og skrámur víðsvegar um líkamann.

Telst þetta varða við 2. mgr. 218. gr. almennra hegningarlaga nr. 19/1940.“

Í ákæru er þess krafist að ákærði verði dæmdur til refsingar og til greiðslu alls sakarkostnaðar.

Fyrirkall í máli þessu var gefið út 4. apríl 2018 og var það birt á lögheimili ákærða 12. sama mánaðar og var þess getið í fyrirkallinu að sækti ákærði ekki þing kynni fjarvera hans að vera metin til jafns við viðurkenningu á því að hafa framið umrætt brot.

Þar sem ákærði sótti ekki þing var málið dómtekið að kröfu fulltrúa ákæruvalds, með vísan til 1. mgr. 161. gr. laga nr. 88/2008.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægilega sannað. Með hliðsjón af því að ákærði sparkaði ítrekað í höfuð brotaþola er fallist á með ákæruvaldi að heimfæra beri brotið undir 2. mgr. 218. gr. laga nr. 19/1940.

Sakaferill ákærða hefur ekki áhrif á refsiákvörðun í máli þessu.

Í máli þessu er ákærði dæmdur fyrir alvarlega líkamsárás og þykir refsing hæfilega ákveðin fangelsi í sex mánuði, en rétt þykir að fresta fullnustu refsingarinnar og fellur hún niður að liðnum tveimur árum frá uppkvaðningu dómsins, haldi ákærði almennt skilorð 57. gr. laga nr. 19/1940.

Ákærða ber að greiða sakarkostnað sem nemur 29.400 krónum samkvæmt yfirliti sækjanda.

H-kk-nf B-kk-nf héraðsdómari kveður upp dóm þennan.

D Ó M S O R Ð

Ákærði, M-x-x I-x-x, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað að fjárhæð 29.400 krónur.
S-3/2018

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi 2. janúar 2018, með ákæru á hendur X.

„fyrir eftirtalin brot:

I.

Fyrir líkamsárás, með því að hafa, fimmtudaginn 12. október 2017, ráðist að bróður sínum [A], á heimili hans að ..., og reynt að fella [A] í gólfið, og síðan reynt að slá hann og sparka í hann í átökum þeirra á milli og því næst bitið hann í hægri framhandlegg, áður en [A] náði að yfirbuga hann, með þeim afleiðingum að [A] hlaut roðaflekk, um 4-5 cm í þvermál á hægri framhandlegg, annan minni áverka ofar á sama framhandlegg og roða ofarlega framan á hægri sköflung.

Telst brot þetta varða við 1. mgr. 217. gr. almennra hegningarlaga nr. 19/1940.

II.

Fyrir barnaverndarlagabrot, með því að hafa, með þeirri háttsemi sem lýst er í ákærulið I, beitt barnið [A], líkamlegum ógnunum, og sýnt honum yfirgang og ruddalegt athæfi.

Telst brot þetta varða við 1. mgr. og 3. mgr. 99. gr. barnaverndarlaga nr. 80/2008, með síðari breytingum.

III.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærða fjarverandi, enda varða brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Dæma ber ákærða til að greiða allan kostnað sakarinnar, sem samkvæmt yfirliti nemur 2.000 krónum, auk réttargæsluþóknunar lögmanns á rannsóknarstigi, sem ákveðst eins og greinir í dómsorði, virðisaukaskattur meðtalinn.

Dóm þennan kveður upp E-kk-nf S-kk-nf dómstjóri.

D Ó M S O R Ð :

Ákærði, X sæti fangelsi í tvo mánuði, en fresta ber fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærði almennt skilorð 3. mgr. 57. gr. almennra hegningarlaga með áorðnum breytingum.

Ákærði greiði 86.320 krónur í sakarkostnað, þar með talin réttargæsluþóknun Á-kk-ef A-kk-ef B-kk-ef lögmanns, 84.320 krónur.
S-40/2018

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi þann 14. mars sl., með ákæru á hendur X, kt. 000000-0000, …, …;

„fyrir endurtekin ofbeldisbrot í nánu sambandi og brot á barnaverndarlögum, en til vara fyrir líkamsárásir og stórfelldrar ærumeiðingar, framin á sameiginlegu heimili ákærða og brotaþola að … á …, mánudaginn 1. janúar 2018.

I.

Að hafa flengt 8 ára dóttur sína Y, kt. 000000-0000, með belti á rassinn, með þeim afleiðingum að barnið hlaut marblett ca. 4 cm. í þvermál á vinstri rasskinn, en í miðju marblettsins var grunnt sár.

Telst þetta varða við 1. mgr. 218. gr. b. almennra hegningarlaga nr. 1940 og 1. mgr. 99. gr. barnaverndarlaga nr. 80/2002, með síðari breytingum, en til vara 1. mgr. 217. gr. sömu laga, með síðari breytingum.

II.

Með því að hafa skömmu síðar þennan sama dag slegið sambýliskonu sína Z, kt. 000000-0000 í andlitið/nefið með þeim afleiðingum að hún nefbrotnaði, þetta gerði ákærði fyrir framan eða að viðstöddu barni þeirra Y.

Telst þetta varða við 1. mgr. 218. gr. b. almennra hegningarlaga nr. 1940 og 1. mgr. og 3. mgr. 99. gr. barnaverndarlaga nr. 80/2002, með síðari breytingum, en til vara 1. mgr. 218. gr. og 233. gr. b. sömu laga, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst. Brot hans þykja varða við þau refsiákvæði sem tilgreind eru í varakröfum ákæruvaldsins. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Sakaferill ákærða hefur ekki áhrif á refsingu hans fyrir framangreind brot.

Ákærði kveður sig og konu sína hafa leitað hjónabandsráðgjafar. Hann kveðst iðrast háttsemi sinnar. Litið verður til þessa, en einnig 1. tl. 1. mgr. 70. gr. almennra hegningarlaga og 3. mgr. sömu greinar, sbr. 1. gr. laga nr. 27/2006.

Refsing ákærða ákveðst fangelsi í fjóra mánuði, skilorðsbundið eins og greinir í dómsorði.

Dæma ber ákærða til að greiða allan kostnað sakarinnar, sem samkvæmt yfirliti nemur 9.000 krónum.

Dóm þennan kveður upp E-kk-nf S-kk-nf dómstjóri.

D Ó M S O R Ð:

Ákærði, X, sæti fangelsi í fjóra mánuði, en fresta ber fullnustu refsingarinnar og falli hún niður að liðnum tveimur árum frá uppsögu þessa dóms, haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað, 9.000 krónur.
S-41/2018

Mál þetta, sem dómtekið var 12. júní sl., er höfðað með ákæru lögreglustjórans á Akureyri, útgefinni 14. mars 2018, á hendur S-kk-þgf Ó-kk-þgf K-kk-þgf, ..., Akureyri

„fyrir umferðarlagabrot, með því að hafa sunnudagskvöldið 4. september 2016, ekið bifreiðinni [...], sviptur ökurétti um Spítalastíg í Reykjavík, þar sem lögreglan stöðvaði akstur hans við hús nr. 10.

Telst þetta varða við 1. mgr. 48. gr., sbr. 1. mgr. 100 gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa og er sérstaklega vísað til óútskýrðs, óhóflegs dráttar á meðferð málsins hjá lögreglu. Þá krefst hann þóknunar fyrir verjandastörf auk útlagðs kostnaðar verjandans.

I.

Ákærði hefur komið fyrir dóm og játað sök. Með játningu hans, sem ekki er ástæða til að efast um að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til refsiákvæðis. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

II.

Samkvæmt sakavottorði á ákærði nokkuð langan sakarferil að baki, sem nær allt aftur til ársins 1996. Hann hefur hann meðal annars margsinnis hlotið dóm fyrir að aka ökutækjum án ökuréttinda og sviptur ökuréttindum. 24. febrúar 2012 var hann dæmdur í 5 mánaða fangelsi fyrir akstur undir áhrifum fíkniefna og sviptur ökuréttindum. 11. júní 2013 var honum veitt reynslulausn í 2 ár á eftirstöðvum dómsins, sem voru 255 dagar. 30. desember 2014 var hann dæmdur til 10 mánaða fangelsisvistar, enn fyrir akstur án ökuréttinda. Þar voru 255 daga eftirstöðvar refsingar samkvæmt dómi frá 24. febrúar 2012 dæmdar með. Hann hefur ekki afplánað þá refsingu sem honum var gerð 30. desember 2014. Við ákvörðun refsingar nú verður litið til þess að ákærði hefur margítrekað gerst sekur um sams konar brot og hann er nú sakfelldur fyrir.

Brot það sem nú er til umfjöllunar var framið 4. september 2016. Rannsókn þess var mjög einföld og lauk þegar á vettvangi. Málið lá síðan óhreyft hjá embætti lögreglustjórans á Höfuðborgarsvæðinu til 14. febrúar 2018, í rúma 17 mánuði, er það var loks sent lögreglustjóranum á Norðurlandi til ákærumeðferðar. Verður við ákvörðun refsingar litið til þessa mikla dráttar sem varð á rannsókn málsins og ákærði ber enga ábyrgð á, sbr. 3. mgr. 18. gr. laga nr. 88/2008 og 1. mgr. 70. gr. stjórnarskrárinnar.

Að framangreindu virtu er refsing ákærða ákveðin fangelsi í tvo mánuði.

Ákærði verður dæmdur til að greiða þóknun skipaðs verjanda síns, S-kk-ef K-kk-ef K-kk-ef lögmanns, sem ákveðst eins og greinir í dómsorði að virðisaukaskatti meðtöldum.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ó-kk-nf K-kk-nf, sæti fangelsi í tvo mánuði.

Ákærði greiði þóknun skipaðs verjanda síns, S-kk-ef K-kk-ef K-kk-ef lögmanns, 140.250 krónur, og útlagðan kostnað hans 19.437 krónur.
S-44/2018

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi þann 14. mars 2018 með ákæru á hendur X, fyrir brot gegn nálgunarbanni;

„með því að hafa miðvikudagskvöldið 13. desember og laugardagskvöldið 16. desember 2017, sent [A], fyrrverandi sambýlismanni sínum og barnsföður, tvö SMS skilaboð, en skilaboðin sendi hún sitthvort kvöldið. Skilaboðin innihéldu dónaskap og ærumeiðandi ummæli um […], en með skilaboðunum braut ákærða gegn nálgunarbanni sem henni hafði verið gert að sæta við [A] í sex mánuði samkvæmt ákvörðun lögreglustjórans á Norðurlandi eystra, en nálgunarbannið gildir frá […] til […].

Telst þetta varða við 1. mgr. 232. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærðu var birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Ákærðu var skipaður verjandi í samræmi við ósk hennar við birtingu. Var meðferð málsins frestað við þingfestingu, þar sem verjandi sagði ákærðu stadda erlendis. Er málið var tekið fyrir á ný sótti ákærða ekki þing. Verjandi kvað henni vera ljóst að fjarveran kynni að verða metin til jafns við játningu og að málið yrði dæmt að henni fjarstaddri. Þykir heimilt samkvæmt 1. mgr. 161. gr. nefndra laga að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til refsiákvæðis.

Þann 23. mars sl. var ákærða dæmd í sex mánaða fangelsi, skilorðsbundið í tvö ár, fyrir mörg sams konar brot gegn 1. mgr. 232. gr. almennra hegningarlaga og hér um ræðir, auk fleiri brota. Ber að ákveða henni hegningarauka samkvæmt 78. gr. laganna. Þykir ekki ástæða til að gera henni sérstaka refsingu í þessu máli.

Ákærða verður dæmd til að greiða þóknun skipaðs verjanda síns, sem ákveðst eins og greinir í dómsorði að virðisaukaskatti meðtöldum.

Dóm þennan kveður upp E-kk-nf S-kk-nf.

D Ó M S O R Ð :

Ákærðu, X, er ekki gerð sérstök refsing.

Ákærða greiði þóknun skipaðs verjanda síns, A-kk-ef M-kk-ef M-kk-ef lögmanns, 84.320 krónur.
S-52/2018

Mál þetta, sem var dómtekið í dag, höfðaði héraðssaksóknari hér fyrir dómi þann 22. mars sl. með ákæru á hendur E-kvk-þgf N-kvk-þgf A-x-x, kt. 000000-0000, …, …;

„fyrir brot gegn valdstjórninni, með því að hafa að kvöldi mánudagsins 22. maí 2017, á lögreglustöðinni á Akureyri, er verið að færa ákærðu í fangaklefa, sparkað aftur fyrir sig í hægri fótlegg lögreglumannsins A, sem þar var við skyldustörf, og hrækt á hana en hrákinn fór í andlit og í munn hennar.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Ákærða sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til refsiákvæðis.

Ákærða hefur ekki sætt refsingum samkvæmt sakavottorði. Refsing hennar ákveðst fangelsi í tvo mánuði, skilorðsbundið eins og greinir í dómsorði.

Dóm þennan kveður upp E-kk-nf S-kk-nf dómstjóri.

D Ó M S O R Ð :

Ákærða, E-kvk-nf N-kvk-nf A-x-x, sæti fangelsi í tvo mánuði, en fresta skal fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940 með áorðnum breytingum.